16 чэрвеня

## Падзеі
* 1633 — суд інквізыцыі вынес рашэньне аб пакараньні Галілео Галілея за ерась
* 1664 — Трынаццацігадовая вайна: войска Вялікага Княства Літоўскага пад камандаю гетмана Міхала Казімера Паца перамагло маскавітаў пад Віцебскам
* 1792 — кароль і вялікі князь Станіслаў Аўгуст Панятоўскі пацьвердзіў Астрыне мескі герб
* 1893 — у Вільні арыштаваны і адпраўлены ў Пецярбурскае губэрнскае жандарскае ўпраўленьне Адам Гурыновіч
* 1903 — у ЗША зарэгістравалі гандлёвую марку «Пэпсі-кола»
* 1903 — пачалася першая арктычная экспэдыцыя Руаля Амундсэна
* 1904 — у Дубліне адбылося першае спатканьне будучага ірляндзкага пісьменьніка Джэймса Джойса і Норы Барнакл, якая пазьней стала ягонай жонкай. Менавіта гэты дзень Джойс абраў часам дзеяньня свайго раману «Уліс», які выйшаў у Парыжы ў 1922 годзе
* 1925 — заснаваньне «Артэка» ў Крыме, найбольш славутага піянэрскага лягеру СССР
* 1931 — у Вільні празь перасьлед польскіх уладаў застрэліўся Францішак Рамейка, беларускі каталіцкі сьвятар
* 1944 — Ісьляндыя прыняла Канстытуцыю
* 1963 — першы палёт жанчыны ў космас, зьдзейсьнены Валянцінай Церашковай
* 1977 — пачатак будаваньня Менскага метрапалітэну (закладзеная першая паля ў грунт будучай станцыі «Парк Чалюскінцаў»)
* 1983 — папа рымскі Ян Павал II прыбыў з афіцыйным візытам у Польшчу, дзе сустрэўся з кіраўніком краіны Войцехам Ярузэльскім і лідэрам «Салідарнасьці» Лехам Валэнсам
* 1993 — Вярхоўны Савет Рэспублікі Беларусь прыняў Закон «Аб праве ўласнасьці на зямлю»
* 2006 — Адкрыўся для карыстальнікаў новы будынак Нацыянальнай бібліятэкі Беларусі

## Нараджэньні
* 1313 — Джавані Бакачча, італьянскі паэт
* 1827 — Пятро Бяссонаў, беларускі гісторык, фальклярыст
* 1832 — Мікалай Турбін, беларускі і расейскі археоляг
* 1834 — Аляксандар Ельскі, беларускі літаратар, гісторык
* 1836 — Міхал Цюндзявіцкі, жаўнер, які служыў ў расейскай арміі і падчас паўстаньня 1863—1864 гадоў быў пакараны сьмерцю за агітацыю
* 1875 — Кастусь Галкоўскі, беларускі кампазытар
* 1889 — Уладзімер Каліноўскі, беларускі грамадзка-палітычны дзеяч, пасол польскага Сойму
* 1897 — Аляксандар Шлюбскі, беларускі этнограф, фальклярыст і бібліёграф
* 1911 — Дзьмітры Лукас, беларускі кампазытар
* 1937 — Эрык Сыгал, амэрыканскі пісьменьнік і сцэнарыст, аўтар аповесьці аповесьці «Гісторыя каханьня»
* 1938 — Павал Марыеў, беларускі палітык
* 1941 — Олдрыч Эймс, афіцэр ЦРУ, савецкі шпіён
* 1954 — Сяргей Курохін, расейскі музыкант-авангардыст, кампазытар, рок-піяніст, мастак і рэжысэр
* 1955 — Анатоль Чубайс, расейскі палітык
* 1957 — Ігар Жук, беларускі літаратуразнавец, доктар філялягічных навук, прафэсар
* 1966 — Юлія Латыніна, расейская журналістка, пісьменьніца
* 1970 — Вячаслаў Ганчарэнка, беларускі пратэстанцкі дзяяч

## Сьмерці
* 1928 — Эдвард Вайніловіч, беларускі й польскі палітычны і грамадзкі дзеяч, абшарнік, фундатар касьцёлу сьвятых Сымона й Алены ў Менску
* 1931 — Францішак Рамейка, беларускі каталіцкі сьвятар, грамадзкі дзяяч
* 1937 — Аляксандар Чарвякоў, дзяржаўны дзяяч БССР
* 1944 — Ян Піўнік «Пануры», польскі партызан
* 1954 — Барыс Мікуліч, беларускі пісьменьнік
* 1955 — Васіль Рагуля, беларускі грамадзка-палітычны дзяяч
* 1994 — Пётар Навасад, беларускі сьпявак, заслужаны артыст Беларусі 
* 2000 — Іван Трухан, дэкан геаграфічнага факультэта БДУ, рэктар БДІНГ у 1962—1965
* 2009 — Мацей Франкевіч, палітык, дзяяч самакіраваньня і спорту, віцэ-прэзыдэнт Познані
* 2021 — Андрэй Плясанаў, беларускі мастак-авангардыст, музыка і кінарэжысэр
* 2024 — Міхаіл Вергеенка, беларускі футбаліст і футбольны трэнэр

## Сьвяты
* Дзень Блюма ў Ірляндыі